Komission asetus (EY) N:o 1491/2003, annettu 25 päivänä elokuuta 2003, asetuksen (EY) N:o 2400/96 liitteen täydentämisestä (Ficodindia dell'Etna, Monte Etna, Colline di Romagna, Pretuziano delle Colline Teramane, Torta del Casar, Manzana de Girona eli Poma de Girona)



Virallinen lehti nro L 214 , 26/08/2003 s. 0006 - 0007



Komission asetus (EY) N:o 1491/2003, annettu 25 päivänä elokuuta 2003, asetuksen (EY) N:o 2400/96 liitteen täydentämisestä (Ficodindia dell'Etna, Monte Etna, Colline di Romagna, Pretuziano delle Colline Teramane, Torta del Casar, Manzana de Girona eli Poma de Girona) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Asetuksen (ETY) N:o 2081/92 5 artiklan mukaisesti Italia on toimittanut komissiolle neljä hakemusta nimitysten "Ficodindia dell'Etna", "Monte Etna", "Colline di Romagna" ja "Pretuziano delle Colline Teramane" rekisteröimiseksi alkuperänimityksinä, Espanja on toimittanut hakemukset nimityksen "Torta del Casar" rekisteröimiseksi alkuperänimityksenä ja nimityksen "Manzana de Girona" eli "Poma de Girona" rekisteröimiseksi maantieteellisenä merkintänä. (2) Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaisia ja että niissä on kaikki sen 4 artiklassa edellytetyt tiedot. (3) Komissiolle ei ole toimitettu asetuksen (ETY) N:o 2081/92 7 artiklassa tarkoitettuja vastalauseita sen jälkeen, kun tämän asetuksen liitteessä mainitut kuusi nimitystä julkaistiin Euroopan yhteisöjen virallisessa lehdessä(3). (4) Näin ollen kyseiset kuusi nimitystä voidaan kirjata suojattujen alkuperänimitysten ja suojattujen maantieteellisten merkintöjen rekisteriin, ja niitä on pidettävä yhteisössä suojattuina alkuperänimityksinä tai suojattuina maantieteellisinä merkintöinä. (5) Tämän asetuksen liite täydentää komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 1428/2003(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liite tämän asetuksen liitteessä mainituilla kuudella nimityksellä ja lisätään kyseiset nimitykset suojattujen alkuperänimitysten ja suojattujen maantieteellisten merkintöjen rekisteriin asetuksen (ETY) N:o 2081/92 6 artiklan 3 kohdan mukaisesti suojattuina alkuperänimityksinä (SAN) tai suojattuina maantieteellisinä merkintöinä (SMM). 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä elokuuta 2003. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EUVL L 122, 16.5.2003, s. 1. (3) EYVL C 275, 12.11.2002, s. 11 (Ficodindia dell'Etna). EYVL C 281, 19.11.2002, s. 5 (Monte Etna). EYVL C 286, 22.11.2002, s. 10 (Colline di Romagna). EYVL C 309, 12.12.2002, s. 2 (Pretuziano delle Colline Teramane). EYVL C 291, 26.11.2002, s. 2 (Torta del Casar). EYVL C 316, 18.12.2002, s. 14 (Manzana de Girona eli Poma de Girona). (4) EYVL L 327, 18.12.1996, s. 11. (5) EUVL L 203, 12.8.2003, s. 7. LIITE PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET Hedelmät, vihannekset ja viljat ITALIA Ficodindia dell'Etna (SAN) ESPANJA Manzana de Girona eli Poma de Girona (SMM) Öljyt ja muut rasvat / Oliiviöljyt ITALIA Monte Etna (SAN) Colline di Romagna (SAN) Pretuziano delle Colline Teramane (SAN) Juustot ESPANJA Torta del Casar (SAN)